Bengala Occidental

Bengal Occidental (Bengalí পশ্চিমবঙ্গ Poshchim Bônggo,) és un estat de l'Índia. S'estén des de Sikkim, Bhutan i Assam al nord fins al golf de Bengala; té a l'est Bangladesh, amb el que formava la regió de Bengala, i a l'oest Bihar, Jharkhand i Orissa que foren part de la presidència de Bengala. És un estat agrícola amb una superfície de 88.752 km² i una població (2001) de 80.221.171 habitants. La capital és Kolkata (Calcuta). Políticament està orientat a l'esquerra i durant més de tres dècades ha estat governat pel Partit Comunista de l'Índia-Marxista sol o en coalició en l'anomenat Left Front (Front d'Esquerres) Història L'estat va sorgir el 15 d'agost de 1947 amb la partició entre Índia i Pakistan amb categoria de província. El 26 de gener de 1950 va esdevenir estat. El 1954 li fou unit l'enclavament francès de Chandernagor que estava administrat per l'Índia des del 1950 i havia estat formalment cedit el 1952. El 1956 li foren incorporats alguns territoris de Bihar de parla bengalina. Fou teatre de la revolta naxalita. El 1971 va estar en primera línia en la guerra que va portar a la independència de Bangladesh, després d'acollir a milions de refugiats bengalís. A partir del 1977 i fins al 2011, el Front d'Esquerres (coalició del Partit Comunista de l'Índia - Marxista) va ser el partit més votat, sent el govern comunista elegit que més temps ha durat de la història (34 anys). Per primera vegada a la història, el Partit del Poble Indi (BJP) va aconseguir el poder a Bengala Occidental en 2026 guanyant 207 dels 293 escons declarats fins ara i reduint el Trinamool Congress a 80. Les eleccions van tenir lloc després d'una revisió extraordinàriament àmplia i profundament controvertida del cens electoral en la que més de nou milions de noms van ser retirats, gairebé el 12% de l'electorat. Governadors 1947 - 1948 Chakravarti Rajagopalachari 1948 - 1951 Kailash Nathi Katju 1951 - 1956 Harendra Coomar Mookerjee 1956 Phani Bhusan Chakraborty 1956 - 1967 Padmaju Naidu (governadora) 1967 - 1969 Dharma Vira 1969 Deep Narayan Sinha 1969 - 1971 Shanti Swaroop Dhavan 1971 - 1977 Anthony Lancelot Dias 1977 - 1981 Tribhuvana Narayana Singh 1981 - 1983 Bhairab Dutt Pande 1983 - 1984 Anant Prasad Sharma 1984 Satish Chandra 1984 - 1986 Uma Shankar Dikshit 1986 - 1989 Nurul Hasan 1989 - 1990 Thanjavelu Rajeshwar 1990 - 1993 Nurul Hasan (segona vegada) 1993 B. Satyanarayan Reddy 1993 - 1998 K.V. Raghunatha Reddy 1998 - 1999 Akhlaqur Rahman Kidwai 1999 - Shyamal Kumar Sen 1999 - 2004 Viren J. Shah 2004 - Gopalkrishna Gandhi Ministres en cap 1947 - 1948 Prafulla Ghosh, INC (Partit del Congrés) 1948 - 1962 Bidhan Chandra Roy, INC 1 a 8 de juliol 1962, Govern presidencial 1962 - 1967 Prafulla Sen, INC 15 de març a 2 de novembre de 1967 Ajoy Kumar Mukherjee BCP (Bangla Congress Party, regionalista) 1967 -1968 Prafulla Ghosh (segona vegada), com independent 1968 - 1969 Govern presidencial 1969 - 1970 Ajoy Kumar Mukherjee (segona vegada), BCP 1970 - 1971 Govern presidencial 2 d'abril a 28 de juny de 1971 Prafulla Ghosh (tercera vegada), INC 1971 - 1972 Govern presidencial 1972 - 1977 Siddharta Shankar Ray, INC 1977 - 2000 Jyoti Basu, CPI-M (Partit Comunista de l'Índia-Marxista) 6 Nov 2000 - Buddhadev Bhattacharya, CPI-M Geografia La part nord pertany a l'Himàlaia, amb el districte de Darjeeling on els gurkhes lluiten políticament per la formació d'un estat separat. La regió de Terai separa la regió muntanyosa de la plana que forma el delta del Ganges i arriba fins prop del golf de Bengala (o badia de Bengala); a l'extrem sud es troben els Sundarbans, una regió de manglars del delta fins a la mar. El principal riu és el Ganges. Altres rius són el Padma, Bhagirathi-Hoogly, Teesta, Torsa, Jaldhaka, Mahananda, Damodar, Ajay i Kangsabat. Política Els principals grups polítics són el Partit Comunista de l'Índia-Marxista (en coalició formant el Left Front o Front d'Esquerres), el Trinamool Congress, el Congrés Nacional Indi i el Partit del Poble Indi. Districtes L'estat té 19 districtes: Districte de Bankura Districte de Bardhaman Districte de Birbhum Districte de Cooch Behar Districte de Darjeeling Districte d'East Midnapore Districte d'Hooghly Districte d'Howrah Districte de Jalpaiguri Districte de Kolkata Districte de Malda Districte de Murshidabad Districte de Nadia (vegeu també Bagula una de les seves ciutats). Districte de North 24 Parganas Districte de North Dinajpur Districte de Purulia Districte de South 24 Parganas Districte de Dakshin Dinajpur (South Dinajpur) Districte de West Midnapore Demografia 1951= 26.300.000 1961= 34.926.000 1971= 44.312.000 1981= 54.581.000 1991= 68.078.000 2001= 80.176.000 Referències Vegeu també Giria. Hijili. Jhargram. Raidhak. Enllaços externs West Bengal Human Development Report 2004 Arxivat 2009-09-19 a Wayback Machine. Official website del Govern de West Bengal STATISTICAL HANDBOOK WEST BENGAL Arxivat 2017-01-20 a Wayback Machine.